Vängla

Vängla küla asub Märjamaa vallas Velise jõe mõlemal kaldal. Küla läbib Avaste-Vana-Vigala kohalik tee.

Enne Eesti omavalitsuste haldusreformi 2017. aastal kuulus küla Vigala valda.

Valdavalt on asustus piki jõe kaldaid. Tihedaim hoonestus on vaid endise vesiveski naabruses. 

Külast põhja suunas on suur majandushoonete kompleks (Maivälja), mille rajatised pärinevad kolhooside ajast.

Vängla küla huviväärsemad objektid on vana kivist vesiveskihoone (halvas seisukorras) koos paisuga, vana karjamõisahoone ning Veskimägi turismitalu.

Looduslikult ulatub Vängla külla Kasari luhtade sisemaapoolseim jätk, mille tõttu esineb Vänglas suurvee ajal üleujutusi. Üleujutuste takistamiseks on jõe ääres vallid.

 Ajalugu 

Vängla küla tekkis Velise jõe koolmekoha juurde. Varasem nimi oli Mullaste. Mullaste vesiveski kohta pärinevad varaseimad teated aastast 1556.Arvi Paidla. Raplamaa. Siin- ja sealpool maanteed. Tallinn: Olion, 1991, lk 117 

18. sajandi esimesest poolest on teateid küla piires kahe Vana-Vigala mõisale kuuluva karjamõisa kohta. Jõe põhjakaldal oli Vängla (Vengle; nimi tulnud ühe omaniku Schwengelni nimest) ja jõe lõunakaldal Keelitse (Kelitze) karjamõis. Keelitse karjamõisa hoonestu on nüüdseks hävinud.

1930. aastatel ja Nõukogude perioodi algul töötas Vänglas piirkonna olulisim meierei.

 Pilte 

Viited

Kategooria:Märjamaa vald
Kategooria:Rapla maakonna külad